สรีระทางร่างกาย มีผลต่อรายได้ อย่างไรบ้าง?
ผลการศึกษาชิ้นใหม่ ของมหาวิทยาลัยซิดนีย์ กับมหาวิทยาลัยแห่งชาติของออสเตรเลียระบุว่า ผู้ชายที่ตัวสูง มักจะมีรายได้มากกว่าผู้ชายที่ตัวไม่
นักวิจัยออสเตรเลียพบความเกี่ยวโยงที่หนักแน่น และสำคัญ ระหว่างความสูงกับค่าแรงโดยเฉพาะในหมู่ผู้ชายของออสเตรเลีย โดยผลการศึกษาพบว่า สำหรับความสูงที่เพิ่มขึ้นทุก10 ซม. หรือ 4 นิ้ว แรงงานชายในออสเตรเลียจะมีรายได้เพิ่มขึ้นราว 3% ความสัมพันธ์เรื่องความสูงกับรายได้นี้จะน้อยหรืออ่อนกว่า สำหรับผู้หญิงในออสเตรเลีย กล่าวคือทุกๆ ความสูงที่เพิ่มขึ้น 10 ซม. ของแรงงานหญิงในออสเตรเลียเธอจะมีรายได้เฉลี่ยเพิ่มขึ้น 2% นักวิจัยบอกว่า ความสัมพันธ์เรื่องความสูงกับค่าตอบแทนนี้เป็นความจริง เมื่อนำปัจจัยต่างๆ รวมเข้าพิจารณาหมดแล้ว อย่างเช่นปัจจัยเรื่องอายุชาติพันธุ์ ภูมิหลังทางครอบครัว ประสบการณ์ และการศึกษาเป็นต้น การที่พูดถึงความสูงนี้หมายถึงความสูงจริงๆ คือสูงกว่าระดับเฉลี่ยโดยทั่วไป 178 ซม. หรือราว 5 ฟุต 10 นิ้ว อีกด้านหนึ่งนักวิจัยได้ศึกษาระดับความสัมพันธ์ ระหว่างรายได้ กับสุขภาพของชาวออสเตรเลีย 20,000 คน และได้พบด้วยความประหลาดใจเช่นกัน ว่าการเป็นคนอ้วน หรือน้ำหนักตัวเกินในออสเตรเลียนั้นไม่ได้หมายความว่าจะได้ค่าตอบแทนน้อยลง ซึ่งเรื่องนี้นับว่าขัดกับผลการศึกษาก่อนหน้าซึ่งใช้ข้อมูลจากในสหรัฐกับเยอรมนี พบว่าคนที่มีไขมันหรือน้ำหนักตัวมากมักจะมีรายได้ต่ำกว่าคนผอม นักวิจัยกล่าวว่าในออสเตรเลียมีคนอ้วนอยู่มาก และคนเหล่านี้ ไม่ถูกแบ่งแยกกีดกันในที่ทำงานดังนั้นจึงไม่มีผลต่อรายได้แต่งอย่างใด